
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 116 

14 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Βεβαίωση της μερικής αυτοδίκαιης άρσης της ανα¬ 
γκαστικής απαλλοτρίωσης που κηρύχθηκε με την 
Δ.10218/7310/27-11-1964 (ΦΕΚ194/1964 τ. Δ') κ.υ.α. των 

Υπουργών Οικονομικών και Δημοσίων Έργων. 1 

Άρση ρυμοτομικής απαλλοτρίωσης κοινόχρηστου 
χώρου, με τροποποίηση του εγκεκριμένου σχε¬ 
δίου πόλεως Αγ. Κωνσταντίνου του Δ. Αγρίνιου, 
σε τμήμα του Ο.Τ. 97, φερόμενων ιδιοκτητών Μα¬ 
ρίας Στεφανίδη και Στυλιανού Κακαμπούκη, (συμ¬ 


μόρφωση σε δικαστική απόφαση). 2 

Τροποποίηση σχεδίου πόλης στο Ο.Τ. 61 του εγκε¬ 
κριμένου ρυμοτομικού σχεδίου Λεβιδίου του Δή¬ 
μου Τρίπολης στην Π.Ε. Αρκαδίας της Περιφέρει¬ 
ας Πελοποννήσου. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 13638/2014 από¬ 
φαση του Εντεταλμένου Περιφερειακού Συμβού¬ 
λου Αττικής. 4 


ΑΠΟΦΑΣΕΙ Σ 

Αριθμ. Δ10Δ0001056/271ΕΞ2014 (1) 

Βεβαίωση της μερικής αυτοδίκαιης άρσης της ανα¬ 
γκαστικής απαλλοτρίωσης που κηρύχθηκε με τη 
Δ.10218/7310/27-11-1964 (ΦΕΚ 194/1964 τ. Δ') κ.υ.α. των 
Υπουργών Οικονομικών και Δημοσίων Έργων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΠΟΔΟΜΩΝ, ΜΕΤΑΦΟΡΩΝ 
ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 11 παράγ. 3 του Ν. 2882/2001 
(ΦΕΚ 17 Α') «Κώδικας Αναγκαστικών Απαλλοτριώσεων 
Ακινήτων», όπως ισχύει. 

2. Τη Δ.10218/7310/27-11-1964 (ΦΕΚ 194/1964 τ. Δ') κ.υ.α. 
των Υπουργών Οικονομικών και Δημοσίων Έργων με 
την οποία κηρύχθηκε αναγκαστική απαλλοτρίωση για 


την κατασκευή της επαρχιακής οδού Κρεστένων - Αν- 
δριτσαίνης κατά τα τμήματα: α) προ Κρεστένων χιλ. 
0+000-2+722 και β) Γρύλλος - Πλατιάνα χιλ. 0+000 - 
10+868 στο νομό Ηλείας. 

3. Το γεγονός ότι η απαλλοτρίωση αυτή δεν συντε- 
λέσθηκε εμπρόθεσμα όσον αφορά τις ιδιοκτησίες που 
περιλαμβάνονται στο τμήμα προ Κρεστένων χιλ. 0+000- 
2+722. 

4. Τα Δ12α/8645/02-01-2013, Δ12α/οικ/3060/15-04-2013 
και Δ12α/οικ/5742/20-09-2013 έγγραφα της Γενικής 
Γραμματείας ΔημοσίωνΈργων του Υπουργείου Υποδο¬ 
μών, Μεταφορών και Δικτύων και τα συνημμένα σ'αυτά 
στοιχεία. 

5. Το 32649/16-03-2012 έγγραφο του Ταμείου Παρα¬ 
καταθηκών και Δανείων, σύμφωνα με το οποίο δεν 
βρέθηκαν στοιχεία συντέλεσης της απαλλοτρίωσης 
αναφορικά με το προς άρση τμήμα αυτής. 

6. Το Π.Δ. 185/2009 (ΦΕΚ 213/2009 Α') «Ανασύσταση 
Υπουργείου Οικονομικών κ.λπ.». 

7. Τις διατάξεις του άρθρου 20 του Ν. 3965/2011 (ΦΕΚ 
113/2011 Α') περί σύστασης Γενικής Γραμματείας Δημό¬ 
σιας Περιουσίας. 

8. Το Π.Δ. 90/2012 (ΦΕΚ 144/2012 Α') «Διορισμός Υπουρ¬ 
γού και Υφυπουργών». 

9. Το Π.Δ. 119/2013 (ΦΕΚ 153/2013 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

10. Το Π.Δ. 118/2013 (ΦΕΚ 152/201 Α') «Τροποποίηση του 
Π.Δ. 85/2012 (Α' 141) κ.λπ.», βεβαιώνουμε: 

1. Την μερική αυτοδίκαιη άρση της αναγκαστικής απαλ¬ 
λοτρίωσης που κηρύχθηκε με τη Δ. 10218/7310/27.11.1964 
(ΦΕΚ 194/1964 τ. Δ') κ.υ.α. των Υπουργών Οικονομικών 
και ΔημοσίωνΈργων για την κατασκευή της επαρχιακής 
οδού Κρεστένων - Ανδριτσαίνης κατά τα τμήματα: α) 
προ Κρεστένων χιλ. 0+000 - 2+722 και β) Γρύλλος - Πλα- 
τιάνα χιλ. 0+000 -10+868 στο νομό Ηλείας, ως προς τις 
ιδιοκτησίες που περιλαμβάνονται στο τμήμα προ Κρε¬ 
στένων χιλ. 0+000 - 2+722, όπως αυτές απεικονίζονται 
στα κτηματολογικά στοιχεία που αναφέρονται στην 
απόφαση κήρυξης, γιατί δεν συντελέσθηκε εμπρόθεσμα 
ως προς τις ιδιοκτησίες αυτές. 

2. Η πράξη αυτή ισχύει από τη δημοσίευσή της στην 
Εφημερίδα της Κυβερνήσεως. 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΣΤΟΥΡΝΑΡΑΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθμ. 30244/1373 (2) 

Άρση ρυμοτομικής απαλλοτρίωσης κοινόχρηστου χώ¬ 
ρου, με τροποποίηση του εγκεκριμένου σχεδίου πό- 
λεως Αγ. Κωνσταντίνου του Δ. Αγρίνιου, σε τμήμα 
του Ο.Τ. 97, φερόμενων ιδιοκτητών Μαρίας Στεφα- 
νίδη και Στυλιανού Κακαμπούκη, (συμμόρφωση σε 
δικαστική απόφαση). 

Ο ΑΝΤΙΠΕΡΙΦΕΡΕΙΑΡΧΗΣ 
ΠΕΡΙΒΑΛΛΟΝΤΟΣ ΚΑΙ ΥΠΟΔΟΜΩΝ 
ΔΥΤΙΚΗΣ ΕΛΛΑΔΑΣ 

Έχοντας υπόψη : 

1. Τις διατάξεις του Ν. 3852/2010 (ΦΕΚ 87 Α77-6-2010) 
πρόγραμμα «Καλλικράτης», άρθρα 186, 282 και 283, όπως 
ισχύουν. 

2. Τις διατάξεις του Π.Δ. 132/2010 (ΦΕΚ 225 Α'/27.12.2010) 
περί οργανισμού της περιφέρειας Δυτικής Ελλάδας και 
ειδικότερα το άρθρο 5, παρ. 3.α. 

3. Τις διατάξεις του Ν. 3979/16-6-2011 (ΦΕΚ 138 Α'/2011) 
για την ηλεκτρονική διακυβέρνηση και λοιπές διατάξεις 
και ειδικότερα το άρθρο 44. 

4. Την αριθμ. οικ. 191209/3232) 26-10-2011 (ΦΕΚ Β' 2513/ 
07-11-2011 και ΦΕΚ Β' 2731/21-11-2011) απόφαση του Περι¬ 
φερειάρχη Δυτικής Ελλάδας, περί ανάθεσης άσκησης 
τομέων αρμοδιοτήτων στους εκλεγμένους Αντιπεριφε- 
ρειάρχες και στους Αντιπεριφερειάρχες που ορίστηκαν 
από τον Περιφερειάρχη της περιφέρειας Δυτικής Ελλά¬ 
δας και κατάργηση της αριθμ. 2115/24-01-2011 (ΦΕΚ 133 
Β'/09-02-2011) απόφασης Περιφερειάρχη Δ.Ε. 

5. Τις διατάξεις του από 17-07-1923 Ν.Δ/τος περί σχεδί¬ 
ων πόλεων και κωμών του Κράτους, όπως τροποποιήθη¬ 
καν και συμπληρώθηκαν μεταγενέστερα και ειδικότερα 
τα άρθρα 1, 3, 7, 9 και 70, όπως ισχύουν. 

6. Τις διατάξεις του κεφ. II του από 03-04-1929 Π.Δ/τος, 
που διατηρήθηκαν σε ισχύ με το άρθρο 31, παρ. 3 του Ν. 
1557/1985. 

7. Τις εγκυκλίους 1/61 και 8/1975 της Υπηρεσίας Οικι¬ 
σμού ΥΔΕ «περί εγκρίσεως τροποποιήσεων κ.λπ.». 

8. Τις διατάξεις του Ν. 1337/1983 (ΦΕΚ 33 Α'/14-03-1983) 
όπως τροποποιήθηκαν και ισχύουν. 

9. Τις διατάξεις του Ν. 1577/1985, όπως ισχύει σήμερα. 

10. Τις διατάξεις του Ν. 2508/1997 (ΦΕΚ 124 Α'/13.06.1997), 
άρθρο 25, παρ. 9α «Βιώσιμη οικιστική ανάπτυξη των πό¬ 
λεων κ.λπ.», σε συνδυασμό με το Ν. 2831/2000. 

11. Το Κ.Β.Π.Ν. του Π. Δ/τος της 14/27.7.1999 (ΦΕΚ 580 
Δ'/1999) και ειδικότερα τα άρθρα 152 και 154. 

12. Τις διατάξεις του Ν. 2831/13.06.2000 (ΦΕΚ 140 Α'), 
άρθρο 29 αυτού «άσκηση αρμοδιοτήτων πολεοδομικού 
σχεδιασμού», όπως συνεχίζουν να ισχύουν σήμερα και 
ειδικότερα την παρ. 4 αυτού όπως αντικαταστάθηκε 
με το άρθρο 10 του Ν. 3044/2002 (ΦΕΚ 197 Α'/2002) και 
όπως αυτός συνεχίζει να ισχύει. 

13. Τις διατάξεις του άρθρου 11, παρ. 5 ε του Ν. 3212/2003 
(ΦΕΚ 308Α'/31-12-2003), οι οποίες συμπλήρωσαν την παρ. 
2 του άρθρου 20 του Ν. 2508/1997. 


14. Τις διατάξεις του άρθρου 8, παρ. 1 του Ν. 4030/2011, 
όπως τροποποιήθηκαν με το άρθρο 29 του Ν. 4067/2012 
(ΦΕΚ 79 Α709-04-2012). 

15. Τις διατάξεις του Νέου Οικοδομικού Κανονισμού 
(ΝΟΚ) (ΦΕΚ 79 Α'/09-04-2012) και ειδικότερα τα άρθρα 
31 και 32. 

16. Την αριθμ. 2156/58936/29-5-2013 απόφαση του Γ.Γ. 
/Α.Δ.Π.Δ.Ε. & I. για τη συγκρότηση των Συμβουλίων Πολε- 
οδομικών Θεμάτων και Αμφισβητήσεων Περιφερειακών 
Ενοτήτων Π.Δ.Ε. 

17. Το ισχύον στην περιοχή εγκεκριμένο σχέδιο (ΦΕΚ 
79 Δ'/12-4-1975, απόφαση Νομάρχη Αιτ/νίας ΤΥ 2732/ 
21.3.1975). 

18. Το ισχύον εγκεκριμένο Γ.Π.Σ. Αγρίνιου (ΦΕΚ 14 
Α.Α.Π./24-01-2013) και ειδικότερα το χάρτη Π.2.α «χρή¬ 
σεις γης και προστασίας περιβάλλοντος» και ειδικότερα 
όπως φαίνεται στο χάρτη Π -2 α, η περιοχή του Ο.Τ. 
97 ρυθμίζεται ως «νησίδες, πλατείες, χώροι πρασίνου». 

19. Την αριθμ. 79/2011 απόφαση του Διοικητικού Πρω¬ 
τοδικείου Αγρίνιου, με την οποία αναγνωρίστηκε η άρση 
της ρυμοτομικής απαλλοτρίωσης που επιβλήθηκε με την 
έγκριση του σχεδίου πόλεως σε βάρος του ακινήτου, 
επιφάνειας 1132,59 τ.μ. περίπου (ή όσης έκτασης κι αν 
είναι) που βρίσκεται στο Ο.Τ. 97 του ρυμοτομικού σχε¬ 
δίου Αγίου Κωνσταντίνου Αγρίνιου Ν. Αιτ/νίας. 

20. Το με αριθμ. 3973/28-06-2012 έγγραφο της Δ/νσης 
Πολεοδομίας και Πολεοδομικού Σχεδιασμού (Υπηρεσίας 
Δόμησης) του Δήμου Αγρίνιου, με το οποίο διαβιβά¬ 
σθηκε ο φάκελος με τα αιτιολογητικά στοιχεία και τις 
σχετικές αποφάσεις του Δημοτικού Συμβουλίου Αγρί¬ 
νιου και με το οποίο εισηγείται η Δ/ντρια της Δ/νσης 
Πολεοδομίας & Πολεοδομικού Σχεδιασμού του Δήμου 
Αγρίνιου την άρση και την ταυτόχρονη επανεπιβολή 
της ρυμοτομίας στην περιοχή. 

21. Τις αριθμ. 423/11 και υπ’ αρ. 91/12 αποφάσεις του 
Δημοτικού Συμβουλίου Αγρίνιου με τις οποίες απο- 
φασίστηκε κατά πλειοψηφία η τροποποίηση στο Ο.Τ. 
97 του σχεδίου πόλεως του Τ.Δ. Αγ. Κωνσταντίνου με 
άρση και επανεπιβολή της ρυμοτομίας σύμφωνα με την 
αριθμ. 79/2011 απόφαση του Διοικητικού Πρωτοδικείου 
Αγρίνιου και η επιβολή εισφοράς σε γη σύμφωνα με τις 
διατάξεις της παρ. 5 του άρθρου 11 του Ν. 3212/2003. 

22. Το αριθμ. 217629/5815/12)30-05-2013 διαβιβαστικό 
- εισήγηση με εν μέρει σύμφωνη γνώμη, έγγραφο της 
ΔΙ.ΠΕ.ΧΩ.ΣΧ./Π.Δ.Ε. 

23. Το αριθμ. ΣΥΠΟΘΑ Αιτ/νίας 56/6-9-2013 έγγραφο 
του Συμβουλίου Πολεοδομικών Θεμάτων και Αμφισβη¬ 
τήσεων της Περιφερειακής Ενότητας Αιτωλοακαρνανίας 
(ΣΥ.ΠΟ.Θ.Α,/Π.Ε. Αιτ/νίας). 

24. Το από 26-8-2013 απόσπασμα Πρακτικού γνωμο¬ 
δότησης του ΣΥ.ΠΟ.ΘΑ/Π.Ε. Αιτ/νίας, τετάρτης (Νο 4) 
συνεδρίασης, περί ομόφωνης θετικής σύμφωνης γνώμης, 
με την ως άνω εισήγηση της ΔΙ.ΠΕ.ΧΩ.ΣΧ./Π.Δ.Ε. 

25. Τα αριθμ. 60/8-1-2014 και 7320/2013/28-1-2014 έγ¬ 
γραφα της Δ/νσης Πολεοδομίας και Πολεοδομικού Σχε- 
διασμού του Δήμου Αγρίνιου. 

26. Όλα τα νόμιμα δικαιολογητικά που περιέχονται 
στο φάκελο της εν λόγω υπόθεσης 

Και επειδή : 

1. Με την αριθμ. 79/2011 απόφαση του Διοικητικού Πρω¬ 
τοδικείου Αγρίνιου εξετάσθηκε προσφυγή των φερόμε¬ 
νων ιδιοκτητών για την άρση της δέσμευσης που επι¬ 
βλήθηκε με το προαναφερθέν σχέδιο πόλης στο ακίνητο 
συνολικής επιφάνειας 1,132,59 τ.μ. περίπου, ευρισκόμενο 

στο Ο.Τ. 97, χαρακτηριζόμενο ως χώρος πλατείας, (4η 
σελ.) και με την οποία αναγνωρίσθηκε η άρση της ως 
άνω ρυμοτομικής απαλλοτρίωσης, λόγω διατήρησης 
της επιβάρυνσης της ιδιοκτησίας για χρονικό διάστημα 
που υπερβαίνει τα εύλογα ανεκτά όρια χωρίς να έχει 
προωθηθεί καμιά ενέργεια της διαδικασίας για την ανα¬ 
γκαστική απαλλοτρίωση (5η σελ.). 

2. Ο Δήμος Αγρίνιου σε συμμόρφωση της παραπάνω 
αριθμ. 79/11 δικαστικής απόφασης, προέβη σε ενέργειες 
τροποποίησης του σχεδίου πόλεως και με τις αριθμ. 
423/11 και 91/12 αποφάσεις το Δ.Σ. του, γνωμοδότησε 
για την άρση της αναγκαστικής απαλλοτρίωσης του 
κοινοχρήστου χώρου της πλατείας στο εν λόγω ακίνητο, 
με επανένταξη του στο σχέδιο (επιβολή της ρυμοτομίας) 
ως οικοδομήσιμο και όπως προκύπτει από το σχέδιο 
της τροποποίησης με τους όρους δόμησης του Τομέα 
Β του ισχύοντος εγκεκριμένου σχεδίου πόλεως, απο¬ 
φασίζοντας και για την κατά νόμο επιβολή εισφοράς 
σε γη, όπως αυτή προβλέπεται από τις διατάξεις της 
παρ. 5 του άρθρου 11 του Ν. 3212/2003. 

3. Δεν υποβλήθηκαν ενστάσεις, κατά των αποφάσεων 
του Δ.Σ. Αγρίνιου. 

4. Η Δ/νση Περιβάλλοντος και Χωρικού Σχεδιασμού 
της Π.Δ.Ε. με το αριθμ. 217629/5815/12)30-05-2013 διαβι¬ 
βαστικό έγγραφο της και εισήγηση της, σε συμμόρφωση 
με την ως άνω δικαστική απόφαση, έκρινε : 

Την άρση της ρυμοτομικής απαλλοτρίωσης από κοι¬ 
νόχρηστο χώρο σε οικοδομήσιμο, επί του ακινήτου φε- 
ρόμενων ιδιοκτητών Μαρίας Στεφανίδη και Στυλιανού 
Κακαμπούκη και την υποχρέωση επιβολής σε εισφορά 
σε γη εμβαδού 213,17 μ 2 και βάσει κείμενων πολεοδομι- 
κών διατάξεων τον καθορισμό πρασιάς πλάτους 4,00 
μέτρων επί της οδού Αναπαύσεως, και απόστασης πλά¬ 
τους 4,00 μ στα πλάγια όρια του ακινήτου. 

5. Το ΣΥ.ΠΟ.Θ.Α. Π.Ε. Αιτ/νίας στο από 26-08-2013 Πρα¬ 
κτικό του, θέμα (Νο 4) γνωμοδότησε ομόφωνα για την 
έγκριση της τροποποίησης του σχεδίου, σύμφωνα με 
την εισήγηση της ΔΙ.ΠΕ.ΧΩ.ΣΧ. /Π.Δ.Ε. 

6. Το γεγονός ότι από τις δ/ξεις της παρούσης δεν 
προκαλείται δαπάνη σε βάρος του προϋπολογισμού του 
αρμόδιου ΟΤΑ, αποφασίζουμε: 

Εγκρίνουμε τα παρακάτω : 

Α. Την άρση της αναγκαστικής απαλλοτρίωσης σε 
τμήμα του Ο.Τ. 97 του σχεδίου πόλεως Αγ. Κωνσταντί¬ 
νου του Δήμου Αγρίνιου και συγκεκριμένα στη φερόμενη 
ως ιδιοκτησία Μαρίας Στεφανίδη και Στυλιανού Κακα¬ 
μπούκη, με χαρακτηρισμό ως οικοδομήσιμου, τμήματος 
του κοινοχρήστου χώρου πλατείας. 

Β. Την τροποποίηση του εγκεκριμένου σχεδίου πόλε¬ 
ως Τ.Δ. Αγίου Κωνσταντίνου του Δήμου Αγρίνιου στο 


Ο.Τ. 97, όπως φαίνεται στο συνοδευτικό Τοπογραφικό 
Διάγραμμα σε κλίμακα 1/500, συνταχθέν από το Δήμο 
Αγρίνιου και θεωρημένο στις 25-6-2012 από τη Δ/ντρια 
Δ/νσης Πολεοδομίας του Δήμου Αγρίνιου, που συνίστα- 
ται σε άρση ρυμοτομικής αναγκαστικής απαλλοτρίωσης 
από κοινόχρηστο χώρο πλατείας σε οικοδομήσιμο, σε 
συμμόρφωση της αριθμ. 79/2011 δικαστικής απόφασης 
του Διοικητικού Πρωτοδικείου Πατρών και στην υπο¬ 
χρέωση σε εισφορά σε γη συνολικής επιφάνειας 213,17 
μ 2 , όπως αυτή αναλυτικά αναφέρεται και φαίνεται στην 
Β.Α. πλευρά του οικοπέδου του ως άνω αναφερθέντος 
Τοπ. Διαγράμματος. 

Γ. Την επιβολή στον εν λόγω οικοδομήσιμο χώρο των 
όρων δόμησης και χρήσεων σύμφωνα με τους ισχύοντες 
εγκεκριμένους όρους της περιοχής. 

Δ. Τη διατήρηση τμήματος της ρυμοτομίας του ισχύ- 
οντος εγκεκριμένου σχεδίου επί της οδού Αναπαύσεως, 
όπως φαίνεται στο συνημμένο αναφερθέν Τοπ. Διά¬ 
γραμμα. 

Ε. Την επιβολή πρασιάς πλάτους 4,00 μέτρων στο Β.Δ. 
πρόσωπο επί της οδού Αναπαύσεως για την ακολουθία 
της πολεοδομικής ρύθμισης που ισχύει στην περιοχή 
καθώς και τον καθορισμό αποστάσεων ίδιου πλάτους 
στα πλάγια όρια του οικοπέδου όπως αυτό φαίνεται 
στο συνοδευτικό τοπ. Διάγραμμα, λόγω της αλλαγής 
χρήσεως και επαφής με κοινόχρηστο χώρο πλατείας. 

Η παρούσα με το συνοδευτικό της διάγραμμα να δη- 
μοσιευθεί στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δη¬ 
μοσίευσής της στην Εφημερίδα της Κυβέρνησης. 

Η παρούσα θα αναρτηθεί στο διαδίκτυο στο πρόγραμ¬ 
μα θΙ.άίανρβία.ςον.ςΓ/ΐ/ράθ, σύμφωνα με το Ν. 3861/2010, 
μετά τη δημοσίευση της σε ΦΕΚ. 

Αναπόσπαστο τμήμα της παρούσας είναι το Τοπογρα- 
φικό Διάγραμμα Τροποποίησης σχεδίου πόλης Αγ. Κων¬ 
σταντίνου του Δήμου Αγρίνιου στο Ο.Τ. 97, σε κλίμακα 
1/500, συνταχθέν από το Δήμο Αγρίνιου και θεωρημένο 
στις 25-6-2012 από τη Δ/ντρια Δ/νσης Πολεοδομίας του 
Δήμου Αγρίνιου. 

Επιτρέπεται η υποβολή προσφυγής στο Γ ενικό Γ ραμ- 
ματέα της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου, μόνο για παράβαση νό¬ 
μου, σύμφωνα με τις διατάξεις του άρθρου 227 του Ν. 
3852/2010 (ΦΕΚ 87 Α'/2010) και σε αποκλειστική προ¬ 
θεσμία δεκαπέντε (15) ημερών από τη δημοσίευσή της 
στην Εφημερίδα της Κυβερνήσεως. 

Πάτρα, 13 Μαρτίου 2014 

Ο Αντιπεριφερειάρχης 
ΝΙΚΟΛΑΟΣ ΥΦΑΝΤΗΣ 

Αριθμ. 15662 (3) 

Τροποποίηση σχεδίου πόλης στο Ο.Τ. 61 του εγκεκριμέ¬ 
νου ρυμοτομικού σχεδίου Λεβιδίου του Δήμου Τρί¬ 
πολης στην Π.Ε. Αρκαδίας της Περιφέρειας Πελο- 
ποννήσου. 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Το άρθρο 186 του Ν. 3852/7-6-2010 (ΦΕΚ 87/Α77.6.2010) 
«Νέα αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
αυτός έχει τροποποιηθεί και ισχύει σήμερα. 

2. Το Π.Δ. 131/27-12-2010 (ΦΕΚ 224/Α'/27-12-10) «Οργα¬ 
νισμός της Περιφέρειας Πελοποννήσου». 

3. Τις διατάξεις του Ν.Δ. 17-7-1923 (ΦΕΚ 228/Α'/16.8.1923), 
όπως τροποποιήθηκε και ισχύει σήμερα. 

4. Τις διατάξεις του από 7-5-1936 Β. Δ/τος 17-7-1923 
(ΦΕΚ 205/Α717-5-1936), όπως τροποποιήθηκε και ισχύει 
σήμερα «περί εκτελέσεως της παρ. 3 του άρθρου 6 του 
Ν. 5269/1931». 

5. Τις διατάξεις του Ν.Δ. 690/1948 (ΦΕΚ 193 Α78.5.1949) 
«περί συμπληρώσεως των διατάξεων περί σχεδίων πό- 
λεως». 

6. Τον Α.Ν. 625/1968 «περί συμπληρώσεως και τροπο- 
ποιήσεως των γενικών περί σχεδίων πόλεως διατάξεις» 
και το Ν. Δ/μα 758/1970 «περί παρατάσεως της προ¬ 
θεσμίας της παρ. 3 του άρθρου 3 του Α.Ν. 625/1968» 
(ΦΕΚ 283Α'). 

7. Τις διατάξεις του Ν.Δ. 797/1971 «περί αναγκαστικών 
απαλλοτριώσεων». 

8. Τις διατάξεις του Ν. 1577/1985 «περί Γ.Ο.Κ. του Κρά¬ 
τους και τις λοιπές σχετικές αυτού διατάξεις» όπως 
αυτός έχει τροποποιηθεί και ισχύει σήμερα και ειδικό¬ 
τερα το άρθρο 24. 

9. Τις διατάξεις του Ν. 1337/1983 (ΦΕΚ 33/Α74.3.1983), 
όπως ισχύει σήμερα και των εκτελεστικών αυτού δια¬ 
ταγμάτων. 

10. Το άρθρο 10 του Ν. 3044/2002 (ΦΕΚ 197/Α727.8.2002), 
όπως τροποποιήθηκε και ισχύει. 

11. Τα άρθρα 18 και 19 Δ/τος της 3-4-1929 «περί ΓΟΚ», 
διατηρηθέντων εν ισχύ. 

12. Την εγκύκλιο 1/61 καθώς και το τεύχος του ΥΠΕΧΩ- 
ΔΕ εγκύκλιος 55/13-6-1988 «οδηγίες και προδιαγραφές 
για τροποποιήσεις και επεκτάσεις σχεδίων πόλεως». 

13. Την εγκύκλιο 29454/18/03 «Αρμοδιότητες Πολεοδο- 
μικού Σχεδιασμού», όπως και την εγκύκλιο 18894/6/06 
«Ασκηση αρμοδιοτήτων Πολεοδομικού Σχεδιασμού». 

14. Τις διατάξεις του Κώδικα Βασικής Πολεοδομικής 
Νομοθεσίας (ΦΕΚ 580 Δ727-7-1999) και ειδικότερα τα 
άρθρα 152,154 και 160. 

15. Το άρθρο 11 του Ν. 3212/24-12-2003 (ΦΕΚ 308Α7 
31.12.2003). 

16. Τις διατάξεις του άρθρου 11 του Ν. 2882/2001 (ΦΕΚ 
17Α76-2-2001) «κώδικας αναγκαστικών απαλλοτριώσεων 
ακινήτων». 

17. Τις διατάξεις του Ν. 4067/9-4-2012 (ΦΕΚ 79/Α7 
9.4.2012) και ειδικότερα το άρθρο 32. 

18. Το Β.Δ. της 14-02-1955 ΦΕΚ 59Δ710-03-1955 «περί 
αναθεωρήσεως του ρυμοτομικού σχεδίου Λεβιδίου 
Αρκαδίας και καθορισμού των όρων και περιορισμών 
δομήσεως των οικοπέδων αυτού». 


19. Η αριθμ. 665/17-03-1994 απόφαση Νομάρχη Αρκα¬ 
δίας ΦΕΚ 327Δ711-4-1994 «περί τροποποίησης σχεδίου 
πόλεως Λεβιδίου Ν. Αρκαδίας στο Ο.Τ. 61». 

20. Η αριθμ. 3189/26-8-2004 απόφαση Νομάρχη Αρ¬ 
καδίας ΦΕΚ 864Δ730-9-2004 «περί καθορισμού ύψους 
οικοδομών στο Δήμο Λεβιδίου του Ν. Αρκαδίας». 

21. Την αριθμ. 440/2005 Απόφαση του Διοικητικού 
Πρωτοδικείου Τρίπολης, με την οποία έγινε δεκτή η 
προσφυγή της Κοντοράβδη Γεωργίας και ακυρώθηκε η 
σιωπηρή άρνηση της Διοίκησης να άρει την αναγκαστική 
απαλλοτρίωση. 

22. Την αριθμ. 460/2009 απόφαση του ΣΤΕ απορρίφθη- 
κε η ασκηθείσα αίτηση αναίρεσης του Δήμου Λεβιδίου. 

23. Την αριθμ. 463/2009 απόφαση του ΣΤΕ απορρίφθη- 
κε η ασκηθείσα αίτηση αναίρεσης της Ν.Α. Αρκαδίας. 

24. Την απόφαση 15/22-1 -2010 του Δ.Σ Λεβιδίου 

25. Την από 27-09-2011 αίτηση της Γεωργίας Κοντο¬ 
ράβδη προς το Δήμο Τρίπολης για την άρση της απαλ¬ 
λοτρίωσης και την τροποποίηση του σχεδίου πόλεως 
στο Ο.Τ. 61. 

26. Την από 12-8-2012 γνωμοδότηση του δικηγόρου 
Ηλία Τζανή. 

27. Την αριθμ. 16/5-3-2012 απόφαση της Επιτροπής 
Ποιότητας Ζωής του Δήμου Τρίπολης. 

28. Την αριθμ. 297/17-4-2013 απόφαση του Δημοτικού 
Συμβουλίου Τρίπολης. 

29. Την αριθμ. οικ. 1287/28-5-2013 Ανακοίνωση του 
Δήμου Τρίπολης προς τους ενδιαφερομένους να λά¬ 
βουν γνώση της αριθμ. 297/2013 απόφασης Δημοτικού 
Συμβουλίου Τρίπολης και του σχετικού τοπογραφικού 
διαγράμματος η οποία δημοσιεύθηκε: α) στην εφημε¬ 
ρίδα ΚΑΘΗΜΕΡΙΝΑ ΝΕΑ στις 14,15 και 16 Ιουνίου 2013, 
και β) στην εφημερίδα ΑΡΚΑΔΙΚΕΣ ΕΙΔΗΣΕΙΣ 15 και 18 
Ιουνίου 2013. 

30. Το έγγραφο αριθμ. οικ. 1462/13-6-2013 της Δ/νσης 
Τ.Υ. και Πολεοδομίας του Δήμου Τρίπολης από το οποίο 
προκύπτει ότι η αριθμ. οικ. 1287/28-5-2013 Ανακοίνωση 
του Δημάρχου Τρίπολης σχετικά με την αριθμ. 297/2013 
απόφαση του Δ.Σ. Τρίπολης απεστάλλει και ταχυδρο¬ 
μικά στους περίοικους όμορων ως προς το Ο.Τ. 61 ιδιο¬ 
κτησιών ώστε να λάβουν γνώση οι ενδιαφερόμενοι για 
υποβολή τυχόν ενστάσεων. 

31. Το έγγραφο αριθμ. οικ. 2143/27-8-2013 της Δ/νσης Τε¬ 
χνικών Υπηρεσιών και Πολεοδομίας του Δήμου Τρίπολης. 

32. Το έγγραφο αριθμ. οικ.2433/23-9-2013 της Δ/νσης 
Τεχνικών Υπηρεσιών και Πολεοδομίας του Δήμου Τρί¬ 
πολης με το οποίο μας αποστείλανε την από 29-8-2013 
(εκπρόθεσμη) ένσταση του Αναστασίου Παπαναστασίου 
κατά της 297/2013 απόφασης Δ.Σ. Τρίπολης. 

33. Το έγγραφο μας αριθμ. 62101/8-10-2013. 

34. Το έγγραφο αριθμ. οικ. 2797/31-10-2013 της Δ/νσης 
Τεχνικών Υπηρεσιών και Πολεοδομίας του Δήμου Τρί¬ 
πολης. 

35. Το από Φεβρουάριο 2013 τοπογραφικό διάγραμ¬ 
μα που συντάχθηκε ελέγχθηκε και θεωρήθηκε από το 
Τμήμα Χωροταξίας και Πολεοδομικού Σχεδιασμού της 
Διεύθυνσης Τ.Υ. και Πολεοδομίας του Δήμου Τρίπολης 

36. Την αριθμ. 78194/26-11-2013 εισήγηση της Προϊστα- 
μένης Τμήματος Χωρικού Σχεδιασμού της Διεύθυνσης 
Περιβάλλοντος και Χωρικού Σχεδιασμού Περιφέρειας 
Πελοποννήσου προς το ΣΥ.ΠΟ.Θ.Α. Π.Ε. Αρκαδίας, η 
οποία διαβιβάστηκε με το αριθμ. 84181/28-11-2013 έγ¬ 
γραφό μας. 

37. Την ομόφωνη γνωμοδότηση με αριθμό θέματος 
10 από το αριθμ. 1/22-1-2014 πρακτικό του ΣΥ.ΠΟ.Θ.Α. 
Π.Ε. Αρκαδίας. 

38. Και επειδή: 

I) Δεν είχε εκδοθεί απόφαση Νομάρχη περί επανεπι- 
βολής του σχεδίου πόλεως στο Λεβίδι στο Ο.Τ. 61 όσον 
αφορά την Απόφαση 440/2005 του Τριμελούς Διοικητι¬ 
κού Πρωτοδικείου Τρίπολης σε συνέχεια της 15/22-1-2010 
απόφασης του Δ.Σ. Λεβιδίου και η ιδιοκτήτρια Γεωργία 
Κοντοράβδη δεν αποζημιώθηκε από το Δήμο Λεβιδίου 
έως το τέλος του 2010. 

II) Το 2013 το Δ.Σ. Τρίπολης (αρμόδιος Καλλικρατικός 
Δήμος) με την απόφαση του 297/2013 αποφάσισε - γνω- 
μοδότησε λαμβάνοντας υπ’ όψη του την εισήγηση του 
δικηγόρου Ηλία Τζανή (όσον αφορά την αμφισβήτηση 
του ιδιοκτησιακού) να τροποποιηθεί το σχέδιο πόλης 
στο Λεβίδι στο Ο.Τ 61. Η προτεινόμενη τροποποίηση 
απεικονίζεται στο από Φεβρουάριο 2013 Τοπογραφικό Δι¬ 
άγραμμα που συντάχθηκε ελέγχθηκε και θεωρήθηκε από 
το Τμήμα Χωροταξίας και Πολεοδομικού Σχεδιασμού της 
Διεύθυνσης Τ.Υ. και Πολεοδομίας του Δήμου Τρίπολης. 

Η άρση απαλλοτρίωσης σε εφαρμογή της απόφασης 
440/2005 του Διοικητικού Πρωτοδικείου Τρίπολης για 
την ιδιοκτησία της Γεωργίας Κοντοράβδη της αποδί¬ 
δει τμήμα ιδιοκτησίας οικοδομήσιμο που περιγράφεται 
με στοιχεία ΤΙ, Τ2, Τ3, Τ11, ΤΙ εμβαδού 190,04 τ.μ. στο 
οικοδομικό τετράγωνο που δημιουργείται με τον χα¬ 
ρακτηρισμό Ο.Τ. 61 Β. Τμήμα της ιδιοκτησίας Γεωργίας 
Κοντοράβδη που περιγράφεται με στοιχεία Τ2, Τ3, α, 
β, Τ2 εμβαδού 21,11 τ.μ. αποδίδεται ως εισφορά γης εν 
μέρει για τη δημιουργία πεζοδρόμου και εν μέρει για 
τη δημιουργία χώρου Πρασίνου. 

Επιπλέον προτείνεται η δημιουργία πεζοδρόμου πλά¬ 
τους 3 μ. αριστερά της ιδιοκτησίας Γεωργίας Κοντο¬ 
ράβδη, ο οποίος δημιουργείται σε βάρος του χώρου 
πλατείας - παιδικής χαράς και πεζόδρομος πλάτους 2 
μ.. Οι πεζόδρομοι αυτοί διαχωρίζουν το αρχικό Ο.Τ. 61 σε 
Ο.Τ. 61Α που παραμένει ως προβλεπόμενος χώρος πλα¬ 
τείας - παιδικής χαράς, στο Ο.Τ. 61Γ ως Κοινόχρηστος 
Χώρος - Πράσινο και στο Ο.Τ. 61Β που περιλαμβάνει την 
ιδιοκτησία που περιγράφεται με στοιχεία ΤΙ, Τ2, Τ3, Τ11, 
ΤΙ εμβαδού 190,04 τ.μ. της Γεωργίας Κοντοράβδη και 
την ιδιοκτησία που περιγράφεται με στοιχεία Τ11, ΤΙ 0, 
Τ9, Τ8, Τ7, Τ6, Τ5, Τ4, Τ3,Τ7 εμβαδού 537,50 τ.μ., ο οποίος 
χαρακτηρίζεται ως κοινωφελής με χρήση σχολείο μετά 
από αίτημα του Δήμου Τρίπολης διότι τα κτίσματα που 
περιλαμβάνει είχαν κατασκευαστεί για να καλύψουν τις 
ανάγκες του σχολείου και απεικονίζονται στο σχέδιο 
πόλης Λεβιδίου που έχει εγκριθεί με το Β.Δ. της 14.2.1955 
ΦΕΚ 59Δ710-03-1955 «περί αναθεωρήσεως του ρυμοτο¬ 
μικού σχεδίου Λεβιδίου Αρκαδίας και καθορισμού των 
όρων και περιορισμών δομήσεως των οικοπέδων αυτού». 

III) Η υποβαλλόμενη ένσταση από 29-8-2013 του Ανα¬ 
στάσιου Παπαναστασίου είναι εκπρόθεσμη. 

39. Το γεγονός ότι από τις κανονιστικές διατάξεις 
της παρούσας δεν προκαλείται δαπάνη σε βάρος του 
προϋπολογισμού της Περιφέρειας Πελοποννήσου και 
του δήμου Τρίπολης 


40. Η εν λόγω τροποποίηση μπορεί να θεωρηθεί ση¬ 
μειακή και εντοπισμένη, αποφασίζει: 

Α. Την απόρριψη της από 29-8-2013 εκπρόθεσμης έν¬ 
στασης του κ. Αναστασίου Παπαναστασίου με το σκε¬ 
πτικό της παραγράφου 38 III. 

Β. Την έγκριση της Τροποποίησης σχεδίου πόλης στο 
Ο.Τ. 61 του εγκεκριμένου ρυμοτομικού σχεδίου Λεβιδίου 
σε συμμόρφωση της 440/2005 απόφασης του Τριμε¬ 
λούς Διοικητικού Πρωτοδικείου Τρίπολης και σχετικού 
αιτήματος του Δήμου περί δημιουργίας οικοδομήσιμου 
χώρου στο οικόπεδο που περιελάμβανε τα κτίρια του 
σχολείου. Η τροποποίηση αυτή απεικονίζεται στο από 
Φεβρουάριο 2013 τοπογραφικό διάγραμμα που συντά¬ 
χθηκε ελέγχθηκε και θεωρήθηκε από το Τμήμα Χωρο¬ 
ταξίας και Πολεοδομικού Σχεδιασμού της Διεύθυνσης 
Τ.Υ. και Πολεοδομίας του Δήμου Τρίπολης και συνοδεύει 
την παρούσα και περιλαμβάνει: 

Τη διάσπαση του Ο.Τ. 61 σε τρία Ο.Τ., το Ο.Τ. 61 Α, το 
Ο.Τ. 61Β και το Ο.Τ. 61 Γ. 

Το Ο.Τ. 61Α παραμένει με χρήση «πλατείας - παιδικής 
χαράς» όπως προβλεπόταν με την Απόφαση Νομάρχη 
665/17-03-1994 ΦΕΚ 327Δ'/11-4-1994. 

Το Ο.Τ. 61 Β, υπό στοιχεία ΤΙ - Τ2 - Τ3 - Τ4 - Τ5 - Τ6 

- Τ7 - Τ8 - Τ9 - Τ10 - Τ11 - ΤΙ, περιλαμβάνει τις ιδιο¬ 
κτησίες της Κοντοράβδη Γεωργίας (01) και του Δήμου 
(02). Νοτιοδυτικά του ανωτέρω Ο.Τ. δημιουργείται ένας 
μικρός κοινοτικός χώρος, Ο.Τ. 61Γ υπό στοιχεία ΤΙ - Τ2 

- Τ3 - Τ4 - ΤΙ εμβαδού 37,25 τ.μ. μεταξύ του οποίου και 
του Ο.Τ. 61Β παρεμβάλλονται πεζόδρομοι. 

Η ιδιοκτησία της Κοντοράβδη Γ εωργίας (01) υπό στοι¬ 
χεία ΤΙ - Τ11 - Τ3 - α - β - Τ2 - ΤΙ εμβαδού 211,15 τ.μ. 
(σύμφωνα με το αριθμ. 33628/21-08-1991 συμβόλαιο του 
συμβολαιογράφου Τρίπολης Βασιλείου Μπενόπουλου) 
υπόκειται σε εισφορά σε γη σύμφωνα με το Ν. 4067/2012, 
σε συνδυασμό με άρθρο 20 του Ν. 2508/1997 και το 
άρθρο 11 του Ν. 3212/2003, η οποία μνημονεύεται και 
απεικονίζεται ως συγκεκριμένη θέση στο σχέδιο της 
τροποποίησης υπό στοιχεία α, β, Τ2, Τ3, α εμβαδού 
21,11 τ.μ. και διατίθεται ως κοινόχρηστος χώρος (τμήμα 
του πεζοδρόμου που προτείνεται) με αποτέλεσμα ο 
οικοδομήσιμος χώρος που απομένει υπό στοιχεία ΤΙ - 
Τ11 - Τ3 - Τ2 - ΤΙ να είναι εμβαδού 190,04 τ.μ. Επιπλέον 
καθορίζονται όροι δόμησης για το οικόπεδο όπως αυ¬ 
τοί ορίζονται στον Τομέα Β του ρυμοτομικού σχεδίου 
Λεβιδίου 

Η ιδιοκτησία του Δήμου Τρίπολης (02) υπό στοιχεία 
Τ11 - Τ3 - Τ4 - Τ5 - Τ6 - Τ7 - Τ8 - Τ9 - Τ10 - Τ11 εμβα¬ 
δού 537,50 τ.μ. χαρακτηρίζεται κοινωφελής με χρήση 
σχολείο. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 19 Μαρτίου 2014 

Ο Περιφερειάρχης 
ΠΕΤΡΟΣ ΤΑΤΟΥΛΗΣ 



ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


1611 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 39% 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 



ΟΛΟΣ ΑΡΕΤΟΒΟΥΛΗΣ ΛΟΠΡΕΠΉ ΠΛΑΤΟΥΣ 14,00 μ 

ΊΣΙο νχ> 2>£ώ χαλ,μ 7β 194/ Μ - 43 

Τ7ρθ ι βνο-^ιέ,νν^ Τ\ίΜ\*ΟΧ«)3 Α>«9' 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΟΡ ΘΩΣΕΙΣ ΣΦΑΛΜΑ ΤΩΝ 

(4) 

Στην αριθμ. 13638/2014 απόφαση του Εντεταλμένου Περιφερειακού Συμβούλου Αττικής, που δημοσιεύθηκε στο 
ΦΕΚ 93/τ. ΑΑΠ/27.3.2014, στη σελίδα 1424, γίνεται η εξής διόρθωση: 

Από το εσφαλμένο: «(ΦΕΚ 580Δ7227-7-99)» 

Στο ορθό: «(ΦΕΚ 580Δ727-7-99)» 

(Από το Εθνικό Τυπογραφείο) 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.θί.90 


Ηλεκτρονική Διεύθυνση: ήίίρ://νννννν.β1.9Γ - β-ιπαΝ: ννββιπ33ί6ΐ·.β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 


15001161404140012 

















































































